

Rutine – Elever som forsvinner i skoletiden

Om elever forsvinner fra undervisningen, skoleområdet, skoleaktiviteter, havner på feil buss og lignende i skoletiden, skal kontaktlærer/gruppeleder varsles og handlingsplanen iverksettes.

**Dette gjøres umiddelbart**

* Iverksett leting på skolens område og skolens umiddelbare nærhet. Spør andre barn og voksne for å finne ut hvor barnet sist ble observert.
* For SFO: Gruppeleder varsles og undersøker om barnet skal være på SFO, deretter med kontaktlærer om barnet har vært på skolen.

**Dette gjøres etter 30 minutter**

* Kontakt de foresatte for å informere om hendelsen, og avklar videre handling i samarbeid med de foresatte.
* Meld fra til skoleledelsen.

**Dette gjøres senest etter 1 time**

* Dersom eleven ikke er funnet innen rimelig tid (senest innen én time, avhengig av sted og tilfelle), skal ledelsen kontakte politiet.

|  |  |
| --- | --- |
| **Bergen sør politistasjon** | **55 91 91 00** |
| **Vest politidistrikt** | **55 55 63 00** |

**Annet**

* Dersom eleven kommer til rette, skal skoleledelsen og de foresatte informeres.
* Dersom eleven er gått hjem, avklares det med de foresatte om og hvordan eleven skal returnere til skolen.

*Søreide skole*